Hodnotiaci štandard pre ISDV

Predmetom overenia a hodnotenia bude:

Obsah teoretickej a praktickej časti skúšky

Oblasť hodnotenia pri teoretickej skúške: 
-	základy anatómie človeka, 
-	základy fyziológie človeka, 
-	základy patofyziológie nervovo-svalového systému, 
-	teoretické základy klasickej masáže a jej jednotlivé typy, 
-	účinky masáže na ľudský organizmus,  
-	techniky klasickej masáže a masážne hmaty, 
-	metodické postupy  pri masáži jednotlivých častí ľudského tela, 
-	špeciálne masážne metodiky - prístrojová masáž, masáž vodou a iné
-	masážne prostriedky a pomôcky, výhody, nevýhody, spôsob aplikácie
-	materiálno-technické vybavenie pracoviska pre vykonávanie masáže
-	celkové a lokálne kontraindikácie masáže, 
-	masáž ako súčasť komplexnej rekondície a relaxácie organizmu na wellness pracovisku, následnosť procedúr
-	zásady správneho saunovania, vhodnosť a kontraindikácie saunovania
-	spôsoby saunovania a vplyv saunovania na organizmus
-	saunové rituály
-	prevádzkové a hygienické zásady pri saunovaní, pravidlá bezpečnosti 
-	spôsob odpočinku po saunovaní a pitný režim
-	základné zásady zdravého životného štýlu
-	prvá pomoc pri náhlych poruchách zdravia a pri úrazoch
-	prevádzkové a hygienické zásady pri masáži, pravidlá bezpečnosti pri práci
-	zásady dezinfekcie na pracovisku
-	osobnostné predpoklady wellness pracovníka - masážne služby: komunikácia s klientom, oblečenie a osobná hygiena pracovníka
-	vysvetliť spôsoby ochrany osobných údajov klienta
-	charakterizovať rekondíciu a jej využitie pri posilnení zdravia
-	vymenovať a vysvetliť spôsoby regenerácie
-	vysvetliť spôsoby odpočinku a relaxácie

Prevádzka wellness zariadenia, vodného sveta, relaxačného centra
-	definovať špecifiká wellness zariadenia, vodného sveta a relaxačného centra
-	vysvetliť starostlivosť o chod wellness zariadenia, vodného sveta a relaxačného centra a ich čistotu
-	popísať zásady plynulej prevádzky wellness zariadenia, vodného sveta a relaxačného centra
-	opísať nové trendy v oblasti wellness služieb za účelom zlepšenia a skvalitnenia služieb vo wellness zariadeniach, vodných svetoch a relaxačných centrách
-	vysvetliť protokol správania sa vo wellness zariadení, vodnom svete a relaxačnom centre
-	opísať zásady protokolu slušného a diskrétneho správania sa, individuálneho prístupu a ochrany osobných údajov klienta

Oblasť hodnotenia pri praktickej skúške: 

Aplikácia klasickej masáže a saunovanie
-	príprava pracoviska na masáž
-	komunikácia s klientom o výbere masážneho prostriedku a informácie o priebehu masáže
-	názorne predviesť dodržiavanie základného protokolu slušného a diskrétneho správania sa, individuálneho prístupu a ochrany osobných údajov klienta podľa zadania
-	hodnotenie svalového napätia u masírovanej osoby
-	jednotlivé základné masážne hmaty a ich varianty - praktické prevedenie
-	základný masážny postup pri masáži hlavy - praktické prevedenie
-	základný masážny postup pri masáži tváre - praktické prevedenie
-	základný masážny postup pri masáži šije - praktické prevedenie
-	základný masážny postup pri masáži chrbta - praktické prevedenie
-	základný masážny postup pri masáži hrudníka - praktické prevedenie
-	základný masážny postup pri masáži brucha - praktické prevedenie
-	základný masážny postup pri masáži horných končatín - praktické prevedenie
-	základný masážny postup pri masáži dolných končatín a sedacieho svalstva - praktické prevedenie
-	predviesť saunové rituály podľa zadania (ľadový rituál, letný saunový rituál, relaxačný rituál, rozprávkový rituál pre deti ...) 
Aplikácia postupov prvej pomoci  a zásady bezpečnosti a ochrany zdravia pri práci
-	predviesť poskytnutie prvej pomoci podľa zadania
-	názorne predviesť dodržiavanie hygienických zásad, zásad bezpečnosti a ochrany zdravia vo         wellness zariadení, vodnom svete a relaxačnom centre podľa zadania (pripraviť pracovisko, dezinfikovať pracovné prostriedky, a iné.)  
-	predviesť čistenie a dezinfekciu saunového priestoru - potiareň, ochladzovací priestor, nožné kúpele, parný kúpeľ a i. - podľa zadania
  
Administratívne úkony spojené s prácou wellness pracovníka - masérske služby
-	zostaviť plán pracovného postupu všetkých výkonov od príchodu na pracovisko po jeho opustenie
-	evidencia klientov, ochrana osobných údajov
-	evidencia  materiálu - objednávanie a spotreba
-	evidencia o pravidelnej dezinfekcii pomôcok a priestoru pracoviska
-	plán sanitárnych dní pre masážne pracovisko s konkrétnym plánom prác a popisom postupov
-	plán sanitárnych dní pre saunové priestory s konkrétnym časovým plánom prác a popisom postupov